Seismiske+undersøkelser

=Seismiske undersøkelser=

Seismiske undersøkelser er en metode oljeselskaper bruker for å kartlegge havbunnen, og finne områder hvor det kan finnes olje eller gass. Et oljefelt i Oklahoma, USA, var det første som ble funnet ved hjelp av seismiske undersøkelser.

For og utforske et område ved marin seismikk brukes en kraftig akustisk lydkilde, en såkalt luftkanon. Denne lager i kraftig lyd i området 1-100 Hz ved å slippe ut luft under høyt trykk, et såkalt skudd, som danner en sjokkbølge som forplanter seg gjennom vannet og ned i havbunnen. I praksis settes flere slike sammen i et “array” for å bedre fokusere lydenergien nedover og for å få et bedre seismisk signal. Det blir sendt ut et skudd omtrent hvert tiende sekund. Etter hvert som lyden treffer de ulike laggrensene mellom bergartene vil deler av signalet reflekteres og returnere som et ekko opp til overflaten. Disse ekkoene blir samlet opp av vibrasjonssensorer, eller hydrofoner. Lydsignalet vil etter hvert forsvinne lenger og lenger ned i undergrunnen og etter 6-8 sekunder har effekten dødd ut.

Hydrofonene blir slept i flere kilometer lange seismiske kabler, kalt streamere, bak et seismisk spesialfartøy. Kablene er vanligvis mellom 3 og 8 km lange. Kabelen må slepes på konstant dyp, vanligvis mellom 6 og 8 meter. For å få til dette blir kabelen fylt med en spesiell olje, slik at kabelen får samme egenvekt som vannet omkring. Mindre avvik fra riktig dybde justeres ved å bruke dykkeplan, som er små vinger på kabelen.



Denne filmen viser hvordan en seismisk undersøkelse foregår: []

Seismiske undersøkelser planlegges på grunnlag av tidligere kunnskap om geologien i området. Gjennomføring av undersøkelsene krever en del planlegging på forhånd og det er viktig at det seismiske fartøyet følger de linjene som er fastsatt på forhånd. Det er derfor nødvendig med god kommunikasjon med annen skipstrafikk i området. Det er ofte også med en fiskerikyndig person om bord på seismikkfartøyet.

Når innsamlingen av seismiske data er ferdig tar geologer og geofysikere over arbeidet. De skal prosessere de enorme datamengdene, og ved hjelp av kraftige datamaskiner skal de prøve å danne et seismisk bilde av undergrunnen. Til grunn for denne avbildningen ligger avanserte matematiske modeller. Styrken på ekkoet fra en grenseflate mellom skifer og porøs sandstein kan fortelle hvilken type væske som ligger i porene til steinen. Det er imidlertid umulig å være helt sikker før et hull er boret.

Det finnes både todimensjonale og tredimensjonale seismikkbilder. De tredimensjonale er dyrest, siden de krever inntil 16 streamere, mens todimensjonale bare krever 2-5. De tredimensjonale bildene er allikevel de mest etterspurte siden de øker styrken til de geologiske analysene betraktelig. Fra seismikken kan man lese hvor det er sannsynlig at oljen samler seg og hvilke ruter den følger etter at den er dannet.



Kilder: [] [] []